לאחר כמה ימים טובים בעודי יוצא ממקום עבודתי אני מבחין במקבץ נדבות ממרחק לא רב. אתם בוודאי מכירים את העלובים האלה שעומדים בצמתים ומבקשים מהמכוניות שעוצרות ברמזורים עוד מטבע כדי לקנות ארוחה... פשוט מלכלכים את הרחובות אני אומר לכם, באמת. אז עמד לו שם מקבץ נדבות עם בגדים קרועים. לפתע המטורלל ירד אל הכביש, מבלי לשים לב שיש אור ירוק והכביש פנוי לתחבורה. לפתע חלפה משאית ולפני שהספיקה לבלום לחלוטין פגעה בקבצן. לאחר כמה רגעים הייתה התקהלות סביב הקבצן העלוב. רק לאחר מספר דקות מישהו טרח להתקשר לאמבולנס. התקרבתי יותר כדי לראות מה מצבו של הקבצן, ולא תאמינו את מי ראיתי מולי שרוע על הכביש מדמם לו. כן, את אותו זקן מטורלל שהיה באוטובוס והנהג העיף אותו... כשהגיע צוות ההצלה, למרבה הצער לא היה דבר שניתן לעשות, אלא לקבוע את מותו של האדם. אני זוכר את הלוויתו של האיש המסכן... הרגשתי מחויב להיות נוכח בה, וכך גם רבים אחרים מהעיר. כבוד אחרון לאותו אדם. היה מרגש מאד. הרבה אנשים שלא הכירו את המנוח בכו. ועוד איך בכו... ככה זה בעיר, באמת.